Jednolětna kłubička

Jednolětna kłubička (Scleranthus annuus) je rostlina ze swójby  nalikowych rostlinow (Caryophyllaceae). 

 Wopis 
Jednolětna kłubička je jednolětna rostlina, kotraž docpěwa wysokosć wot 5 hač 20 cm.

Stołpiki su zrunane abo postupowace a na spódku rozhałuzowane.

 Łopjena 
Módrozelene, prynkojte łopjena su přećiwostejne, proste, mjasne, zhibnjene a na spódku po porach zrosćene.

 Kćenja 
Kćěje wot apryla hač oktobra. Kćenjowe kłubički steja na kóncu hałuzow. Njenapadne kćenja su lědma stołpikate, nimaja krónu, docpěwaja wulkosć wot 3 hač 5 mm a steja w hustych kłubičkich. Keluch ma wusku, běłu kromu a wobsteji z pjeć wótrych, 3-4 mm dołhich łopješkow.

 Stejnišćo 
Rosće w njerodźowych wobrostach w rolach, na pućach a na drjebiznowych městnach. Preferuje małowapnite, pěskowe pódy.

 Rozšěrjenje 
Rostlina je w Europje rozšěrjena.

 Nóžki 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 352 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 368 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Nalikowe rostliny